עליזה בלוך

ד"ר עליזה בלוך מקבלת פרס הוקרה לאנשי חינוך מ[[נשיא מדינת ישראל ראובן ריבלין]]
דוקטור גאולה עליזה בלוך (נולדה בט' בתשרי ה'תשכ"ח, 13 באוקטובר 1967) היא פוליטיקאית ואשת חינוך ישראלית שכיהנה כראש עיריית בית שמש בשנים 2018–2024.

== ביוגרפיה ==
נולדה לחנה וליצחק בן חמו שעלו לישראל מתאפילאלת שבמרוקו. החמישית מבין שבעה אחים ואחיות. גדלה בקריית גת, ולמדה באולפנת בני עקיבא "נאות אברהם" בערד.

שימשה כקומונרית בסניפי בני עקיבא בערד ובטבריה במסגרת השירות הלאומי.

בעלת תואר ראשון במתמטיקה ותואר ראשון שני ושלישי מהמחלקה ללימודי ארץ ישראל וארכאולוגיה באוניברסיטת בר-אילן. את הדוקטורט שלה כתבה בהנחיית פרופ' לילך רוזנברג-פרידמן ופרופ' יאיר זלטנרייך ובסיועו של ד"ר צבי צמרת בנושא "עיצוב מערכת החינוך העל-יסודית בעיירות הפיתוח בתקופה שבין הרפורמות (1968–1995), סוגיות, התמודדויות ודילמות".

בשנת 1991 הקימה את המחלקה לקליטת עלייה בבני עקיבא, שבמסגרתה הוקמו עשרות סניפים ברחבי ישראל. באותה שנה נישאה לאהרן בלוך, והם השתקעו בבית שמש. בהמשך הקימה את פרויקט "השחר" של בני עקיבא, הפועל להעצמת עולי אתיופיה. חברה במליאת ההנהלה הארצית של "בני עקיבא".

שימשה שש שנים כמחנכת וסגנית מנהלת בבית הספר "גבעת גונן" שבשכונת קטמון בירושלים.

בשנת 1998 הקימה את החטיבה העליונה בבית הספר התיכון "ברנקו וייס" בבית שמש, ושימשה כמנהלת בית הספר במשך 14 שנים. הייתה מרצה במכללת לוינסקי לחינוך ומנהלת תוכנית להכשרת מנהלים.

לקראת הבחירות לרשויות המקומיות בישראל (2013) הודיעה על התמודדותה לראשות עיריית בית שמש מטעם מפלגת "הבית היהודי", בניסיון לנצח את ראש העיר המכהן משה אבוטבול, אך פרשה מן המירוץ לראשות העירייה ולמועצה לאחר שמפלגת "הבית היהודי" העבירה את תמיכתה ממנה לאלי כהן כמועמד לראשות העירייה והציעה לה להתמנות למקום השני ברשימתו.

ב-2014 מונתה למנהלת רשת תיכוני "ברנקו וייס". באותה שנה נבחרה לאשת השנה של תנועת אמונה.

ביוני 2018 הודיעה על התמודדותה לראשות עיריית בית שמש בבחירות 2018 מטעם מפלגת 'עיר מאוחדת', וב-30 באוקטובר 2018 ניצחה בבחירות את ראש העיר המכהן, משה אבוטבול, ברוב של 50.6% ומפלגתה זכתה בשני מנדטים.

בלוך התמודדה לתקופת כהונה נוספת בבחירות המקומיות ב-2024, וקיבלה 33.3% הצבעה לעומת 35.7% הצבעה לשמואל גרינברג, מ"דגל התורה", ובעקבות כך עלתה לסיבוב השני. בו זכתה ל-42.1% מהקולות והפסידה לשמואל גרינברג לאחר שזכה לתמיכת כלל הרשימות החרדיות בעיר. סיעתה של בלוך 'בית שמש מאוחדת' זכתה ב-3 מנדטים. ב-31 במרץ 2024 סיימה את תפקידה כראש העיר והגישה את התפטרותה ממועצת העיר ומרשימת "בית שמש מאוחדת".

== פרסים ואותות ==
* בשנת 2011 זכתה בפרס רוטשילד לחינוך "על גיבושו של חזון חינוכי ויישומו תוך דיאלוג, בחינה והערכה דמוקרטית, על בנייתה של שיטת הערכה ותמריצים ועל סימון האתגרים ושאיפה מתמדת לעמוד בהם"<ref>ילדות בקרית גת ופרס רוטשילד לחינוך: [https://meirtv.com/shiurim/shiur-18155/ הצצה לחייה הסוערים של עליזה בלוך], סרטון באתר של מכון מאיר, 10 בפברואר 2014 (26 דקות)</ref>.
* ב-4 ביוני 2019 קיבלה את פרס מוסקוביץ' לחינוך – "עוז ציון" בנימוק: "ד"ר עליזה בלוך מהווה מודל של מנהיגה ציונית המעורבת בעשייה חינוכית-חברתית הפונה לכל שבטי ישראל".
* בשנת 2019 קיבלה תואר ד"ר לשם כבוד מהמרכז האקדמי שלם<ref></ref>.
* ד"ר בלוך היא זוכת אות אביר איכות השלטון לשנת 2020 בקטגוריית הרשות המקומית<ref>[https://www.mqg.org.il/2021/04/11/רשימת-זוכי-אות-אביר-איכות-השלטון-לשנת-2020/ רשימת זוכי אות אביר השלטון לשנת 2020], באתר התנועה לאיכות השלטון.</ref>.
* בשנת 2020 קיבלה את אות החלוצים החדשים מטעם האיגוד הספרדי העולמי<ref></ref>.
* בשנת 2022 קיבלה את אות מופת גשר יחד עם אירנה נבזלין וקובי אוז<ref></ref>.
* בשנת 2023 קיבלה את אות המכללה האקדמית הדסה למצוינות "לאור תרומתה רבת השנים לחברה ולמדינה. לאור אמונתה הבלתי מתפשרת בתלמידיה וביכולותיהם, ולאור יכולותיה בהנהגת עיר מורכבת כבית-שמש, לאור חזון חינוכי, חברתי ואנושי של בניין גשרים בין בני אדם, גשרים החוצים מגזרים ואמונות ומחברים בין הלבבות"<ref></ref>.

== ספרים ==
ב-2017 פרסמה את ספרה "לבנות את הגשר הזה", על סוגיות בחינוך מתוך האתגרים וההצלחות שחוותה בזמן שניהלה את בית הספר "ברנקו וייס" בבית שמש.

ב-2023 פרסמה את הספר "גשרים של אור - מנהיגות מחברת", ספר על מנהיגות, סוגיות בניהול והנהגה מתוך ניסיון ליצירת חיבורים וחזון משותף, בעקבות תפקידה כראש עיריית בית שמש<ref></ref>.

==משפחתה==
נשואה לד"ר אהרן בלוך, נפרולוג המשמש כמנהל המחלקה לדיאליזה בבית החולים הדסה עין כרם. אם לארבעה.

באוקטובר 2005 אחייניתה מתת רוזנפלד-אדלר נרצחה בפיגוע בצומת גוש עציון.

==קישורים חיצוניים==

* 
* 
* 
* 
* [https://youtu.be/Exa_LLWEsdE ראיון של עליזה בלוך] לשאול אמסטרדמסקי בערוץ כאן 11, פברואר 2023
* 
* 
* 
* 
* 
* 
* 
* יפית טאוב, [http://eshetmag.com/2020/01/14/669-2/ "אין עיר כזו בישראל. אני מקווה ליצור מודל מצליח"], באתר [http://eshetmag.com/ אשת], 14 בינואר 2020
* 
* 

==הערות שוליים==

קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות אולפנות בני עקיבא
קטגוריה:בוגרות שירות לאומי
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ראשי עיריית בית שמש
קטגוריה:זוכי פרס מוסקוביץ' לציונות
קטגוריה:מנהלות ישראליות
קטגוריה:נשים בראשות עיריות בישראל
קטגוריה:קריית גת: אישים
קטגוריה:זוכי אות אביר איכות השלטון
קטגוריה:ישראליות שנולדו ב-1967
קטגוריה:ישראלים שנולדו ב-1967